Βαλέρι Γκαζάεφ

Ο Βαλέρι Γκεόργκιεβιτς Γκαζάεφ (ρωσικά: Вале́рий Гео́ргиевич Газза́ев‎, οσσετικά: Гæззаты Георгийы фырт Валери) (γενν. 7 Αυγούστου 1954) είναι Ρώσος πολιτικός, προπονητής ποδοσφαίρου και πρώην ποδοσφαιριστής, οσσετικής καταγωγής. Ως Σοβιετικός ποδοσφαιριστής αγωνιζόταν ως επιθετικός, απολαμβάνοντας επιτυχίες με την ΦΚ Ντιναμό Μόσχας, καθώς και με την Εθνική ΕΣΣΔ στους Ολυμπιακούς Αγώνες. Ο Γκαζάεφ έγινε προπονητής το 1989. Είχε μεγαλύτερη επιτυχία όταν ήταν προπονητής της ΤΣΣΚΑ Μόσχας από το 2004 έως το 2008. Με την ομάδα, ο Γκαζάεφ κέρδισε κάθε πιθανό ρωσικό τίτλο από τρεις φορές τον καθέναν, καθώς και το Κύπελλο ΟΥΕΦΑ 2004-2005. Θεωρείται ένας από τους καλύτερους προπονητές ποδοσφαίρου που έχουν αναδυθεί από την πρώην Σοβιετική Ένωση εξαιτίας αυτών των επιτευγμάτων.

 Ο Γκαζάεφ γεννήθηκε στις 7 Αυγούστου 1954 στο Ορντζχονικίντζε της ΕΣΣΔ, τώρα Βλαντικαφκάς της Ρωσίας. Ξεκίνησε την καριέρα του ως επιθετικός για την ομάδα της πατρίδας του, Σπαρτάκ Ορντζχονικίντζε, στην Σοβιετική Πρώτη Κατηγορία. Το 1974, μετακόμισε στη ΦΚ ΣΚΑ Ροστόφ, η οποία προβιβάστηκε από το Σοβιετική Πρώτη Κατηγορία στην Σοβιετική Κορυφαία Κατηγορία μετά από την κατάκτηση της δεύτερης θέση στο τέλος της σεζόν. Ωστόσο, ο Γκαζάεφ έμεινε στην πρώτη κατηγορία με την Σπαρτάκ Ορντζχονικίντζε, καθώς δεν ήταν ένας από τους βασικούς παίκτες της ΦΚ ΣΚΑ Ροστόφ. Στην Σοβιετική Κορυφαία κατηγορία, ο Γκαζάεφ έπαιξε για τις ΦΚ Λοκομοτίβ Μόσχας, ΦΚ Ντιναμό Μόσχας και ΦΚ Ντιναμό Τιφλίδας. Ο Γκαζάεφ είναι νικητής του Κυπέλλου Σοβιετικής Ένωσης με τη Ντιναμό Μόσχας το 1984. Κατά τη διάρκεια της καριέρας του σκόραρε 89 γκολ σε 283 αγώνες στο Πρωτάθλημα ΕΣΣΔ και ήταν ο πρώτος σκόρερ του Κυπέλλου Κυπελλούχων Ευρώπης 1984-85. Έγινε πρωταθλητής Ευρώπης κάτω των 23 ετών με την ΕΣΣΔ το 1976 και πρωταθλητής Ευρώπης κάτω των 21 ετών το 1980. Κέρδισε επίσης το χάλκινο μετάλλιο με την ΕΣΣΔ στους Θερινούς Ολυμπιακούς Αγώνες του 1980 στη Μόσχα. Αφού ολοκλήρωσε την καριέρα του ως ποδοσφαιριστής το 1986, ο Γκαζάεφ ήταν προπονητής της ομάδας νέων της Ντιναμό Μόσχας πριν μετακομίσει για να εργαστεί σε επαγγελματικούς συλλόγους. Η πρώτη του μεγάλη επιτυχία ως προπονητής ήταν η κατάκτηση του Πρωταθλήματος Ρωσίας με την ΦΚ Σπαρτάκ Βλαντικαφκάς το 1995. Ακολούθησαν περισσότεροι τίτλοι μετά τη μετακίνηση του στην ΤΣΣΚΑ Μόσχας. Με την ομάδα κέρδισε το Κύπελλο ΟΥΕΦΑ 2004-2005, καθώς και το Πρωτάθλημα Ρωσίας το 2003, το 2005 και το 2006 και το Κύπελλο Ρωσίας το 2002, το 2005 και το 2006. Στις 5 Δεκεμβρίου 2008 αποχώρησε από την ΤΣΣΚΑ Μόσχας. Η ομάδα της ΤΣΣΚΑ Μόσχας του Γκαζάεφ ήταν η πρώτη ομάδα από τη Ρωσία που κέρδισε μια ευρωπαϊκή διοργάνωση μετά την πτώση της Σοβιετικής Ένωσης. Στις 26 Μαΐου 2009, ο πρώην προπονητής της ΤΣΣΚΑ Μόσχας ορίστηκε νέος προπονητής της Ντιναμό Κιέβου, ο οποίος υπέγραψε συμβόλαιο τριετούς διάρκειας μέχρι το 2012. Μετά από το πέρασμα του στη Ντιναμό Κιέβου, επέστρεψε στο Βλαντικαφκάς και έγινε πρόεδρος (2011) και στη συνέχεια προπονητής (Νοέμβριος 2012) της ΦΚ Σπαρτάκ Βλαντικαφκάς. Τον Φεβρουάριο του 2014, ο ποδοσφαιρικός σύλλογος, με επικεφαλής τον Gazzaev, έπαψε να υπάρχει και αποχώρησε από την Α΄ Κατηγορία Ρωσίας 2013-14, λόγω προβλημάτων οικονομικής εκκαθάρισης και χορηγιών, και ο σύλλογος διαλύθηκε. Το 2016, ο Γκαζάεφ εξελέγη στην Κρατική Δούμα ως μέλος του κόμματος Δίκαιη Ρωσία. Είναι ξάδερφος του Γιούρι Γκαζάεφ και πατέρας του Βλαντίμιρ Γκαζάεφ, και οι δύο προπονητές ποδοσφαίρου. Ντιναμό Μόσχας Πρωτάθλημα ΕΣΣΔ: 1976 Κύπελλο ΕΣΣΔ: 1977, 1984 Σούπερ Καπ ΕΣΣΔ: 1977 Τρόπαιο της πόλης της Βαρκελώνης: 1976 Σπαρτάκ-Αλάνια Βλαντικαφκάς Πρωτάθλημα Ρωσίας: 1995ΤΣΣΚΑ Μόσχας Πρωτάθλημα Ρωσίας: 2003, 2005, 2006 Κύπελλο Ρωσίας: 2001–02, 2004–05, 2005–06 Σούπερ Καπ Ρωσίας: 2004, 2006, 2007 Κύπελλο ΟΥΕΦΑ: 2004–05Ντιναμό Κιέβου Σούπερ Καπ Ουκρανίας: 2009Ατομικές Ευρωπαϊκός Προπονητής Ποδοσφαίρου της Χρονιάς: 2004–05 Τάγμα της Φιλίας Τάγμα της Τιμής Βιογραφία από το Διεθνές ενωμένο βιογραφικό κέντρο (ρώσικα) Προφίλ στο RussiaTeam (ρώσικα)